कार्यक्रम की अध्यक्षता करते हुए विश्वविद्यालय के कुलपति प्रो0 मनोज दीक्षित ने कहा कि जब भी कोई अविष्कार होता है तो उसका उपयोग भी होता है और दुरूपयोग भी। किन्तु दुरूपयोग से समाज में विध्वंस होता है, सोशल मीडिया पर यह बात लागू होती है। सोशल मीडिया पर कोई फिल्टर नहीं लगता है जबकि सोशल मीडिया के खबरों को डबल फिल्टर से देखने की जरूरत है। प्रो0 दीक्षित ने कहा कि सोशल मीडिया एक सर्वव्यापी प्लेट फार्म है। आज इसका उपयोग करोड़ों लोग कर रहे है इसके उपयोग में यदि हम राष्ट्र की संस्कृति को अपनी धरोहर नही मानेंगे तो हमारी पहचान खत्म हो जायेगी।विश्वविद्यालय स्तर पर विजयी प्रतिभागी दिनांक 18 सितम्बर को लखनऊ में आयोजित अन्र्तविश्वविद्यालयी प्रतियोगिता में भाग लेंगे। दिनांक 19 सितम्बर को होने वाले समापन समारोह में प्रतियोगिता के विजयी प्रतिभागी को पुरस्कृत किया जायेगा। समारोह में मुख्य अतिथि केन्द्रीय कानून एवं सूचना प्रौद्यगिकी मंत्री श्री रविशंकर प्रसाद होंगे। इसका आयोजन सी0एम0एस0 आडीटोरियम गोमती नगर लखनऊ में किया जायेगा। पुरस्कार के क्रम में प्रथम पुरस्कार धनराशि 51,000, द्वितीय पुरस्कार 31,000, तृतीय पुरस्कार 21,000 एवं सान्तवनां पुरस्कार 11,000 दिया जायेगा।